Berila

Ny berila na berily dia mineraly foronin' ny silikata-na viraty sy beriliôma, ao amin' ny vondron' ny silikata, zana-bondron' ny siklôsilikata, manana raikipohy simika  Be3Al2Si6O18. Ny karazana sasany amin' ny berila dia vatosoa sarobidy.

Ny berila dia mety hahitana, amin' ny fatrany kely dia kely, vy (Fe), manganezy (Mn), maneziôma (Mg), kalsiôma (Ca), krôma (Cr), sôdiôma na natriôma (Na), litiôma (Li), pôtasiôma na kaliôma (K), robidiôma (Rb), seziôma (Cs), ôksizenina (O), hidirôzenina (H) ary hidirôksila (OH).

Ny berila dia manjelatra toy ny fitaratra nefa tsy dia mamirapiratra firy. Ny vidiny dia miankina indrindra amin' ny hamafiny sy ny fangaraharany ary ny lokony. Manana hamafy 7,5 hatramin' ny 8 izy ary manana hakitroka 2,75 hatramin' ny 2,8.
vignette|202x202px|Berila
vignette|304x304px|Faritra ahitana berila betsaka eran-tany
Mety hahatratra metatra maromaro ny kristaly enin-dafy amin' ny berila voajanahary, fa ny kristaly tapaka dia tsy fahita firy. Mety hahatratra 18 m ary milanja 180 taonina ny kristaly sasany. Tsy misy loko ny berila madio, fa matetika izy io dia voaloko amin' ny loto; ny maitso, ny manga, ny mavo, ny mavokely, ary ny mena (tsy fahita firy) no loko mety hisy. Akora fakana ny beriliôma izy io.

Ny emeralda, izay anisan' ny vatosoa sarobidy indrindra, dia karazana berila miloko maitso izay miovaova arakaraka ny habetsahan' ny krôma ao aminy. Ny akoamarinina, izay vatosoa ihany koa, dia berila manga mahazatra kokoa noho ny emeralda. Tsy dia sarobidy loatra ny berila milokom-bolamena (heliôdôra) sy ny môrganita, na berila mavokely. Ny berila tsy misy loko dia ampiasaina indraindray ho vatosoa amin' ny anarana hoe gôsenita.

 Jereo koa 
 Fitrandrahana harena an-kibon' ny tany eto Madagasikara
Safira
Diamondra
Ametista
Emeralda
Vatomena
Berila
Agata
Tôpazy

Metaly
Volamena

Sokajy:Vatosoa